రంజీత్ సింగ్ (జ.1957)

రంజీత్ సింగ్ ఒక భారతీయ క్రీడాకారుడు. ఇతడు 1980లో మాస్కోలో జరిగిన  ఒలింపిక్ క్రీడలలో భారతదేశం తరఫున పాల్గొన్న జట్టులో సభ్యుడు. ఆ క్రీడలలో 20 కి.మీ. నడక పందెంలో పాల్గొన్న 80 మందిలో 18వ స్థానంలో నిలిచాడు.  1981లో టోక్యోలో జరిగిన ఆసియా అథ్లెటిక్స్ ఛాంపియన్షిప్స్‌లో 20 కి.మీ. నడక పోటీలో రెండవ స్థానంలో నిలిచి రజత పతకాన్ని గెలిచాడు.
విశేషాలు
రంజీత్ సింగ్ పంజాబ్ రాష్ట్రం, రూప్‌నగర్ జిల్లాకు చెందిన జింద్వారి అనే కుగ్రామంలో 1957, నవంబర్ 25న జన్మించాడు. ఇతడు భారత సైన్యంలోని మహర్ రెజిమెంటులో 1977 నుండి 1992 వరకూ పనిచేశాడు. ఇతడు 3 సార్లు జాతీయ ఛాంపియన్‌గా, 5 సార్లు ఇండియన్ ఆర్మీలో సర్వీస్ ఛాంపియన్‌గా ఉన్నాడు. ఆర్మీ నుండి రిటైరైన తరువాత స్పోర్ట్స్ అథారిటీ ఆఫ్ ఇండియాలో చేరి జాతీయ అథ్లెటిక్ కోచ్‌గా పనిచేశాడు. ఇతని ఆధ్వర్యంలో వందలాది మంది అథ్లెట్లు శిక్షణ పొంది జాతీయ, అంతర్జాతీయ పోటీలలో పాల్గొన్నారు.

పతకాలు
+ సంవత్సరం  పోటీ  ప్రదేశం  స్థానం  ఈవెంటు  నోట్స్ 1981   ఆసియా ఛాంపియన్షిప్స్  టోక్యో, జపాన్ 2వ   20 కి.మీ. నడక  1:35:20	

 మూలాలు 

వర్గం:1957 జననాలు
వర్గం:భారతీయ ఒలింపిక్ క్రీడాకారులు
వర్గం:పంజాబ్ క్రీడాకారులు
వర్గం:ఆసియా అథ్లెటిక్స్ ఛాంపియన్‌షిప్స్‌లో పతకం సాధించిన భారతీయులు